На основу члана 76. Закона о култури ("Службени гласник РС", бр. 72/2009) и члана 5. став 1. Правилника о начину, мерилима и критеријумима за избор пројеката у култури који се финансирају и суфинансирају из буџета Града Новог Сада ("Службени лист Града Новог Сада", бр. 28/10, 37/10, 44/11, 6/12, 25/12 и 35/15), Градоначелник Града Новог Сада

***р а с п и с у ј е***

**ЈАВНИ КОНКУРС**

**ЗА ФИНАНСИРАЊЕ И СУФИНАНСИРАЊЕ ПРОГРАМА И ПРОЈЕКАТА**

**У КУЛТУРИ ГРАДА НОВОГ САДА У ДРУГОЈ ПОЛОВИНИ 2015. ГОДИНE**

**I** Јавни конкурс се расписује за програме и пројекте у култури који се финансирају или суфинансирају средствима из буџета Града, у складу са Одлуком о буџету Града Новог Сада за 2015. годину ("Службени лист Града Новог Сада", бр. 68/14 и 32/15), а подразумевају програме и пројекте у култури и пројекте уметничких, односно стручних и научних истраживања у култури, из следећих тематских области:

**1. визуелна уметност и мултимедија:** изложбе, колоније, фестивали, радионице

**2. музичко стваралаштво:** фестивали, меморијали, концерти, снимање ауторског материјала

**3. сценско стваралаштво:** фестивали, позоришне и оперске представе, уметничка игра,

**4. аматерско културно-уметничко стваралаштво:** рад наочувању и неговању народних обичаја, песама и игара,

**5. кинематографија и аудиовизуелно стваралашво:** фестивали, филмске презентације

**II** **ОПШТИ УСЛОВИ КОНКУРСА:**

1. Право учешћа на конкурсу имају установе културе, изузев установа културе чији је оснивач Град, удружења у култури, уметници, сарадници, односно стручњаци у култури којима је статус утврђен у складу са Законом, као и други субјекти у култури чије је **седиште, на територији Града**, **као и** **цркве и верске заједнице**.

1. **НАЧИН ПРИЈАВЉИВАЊА НА КОНКУРС:**

**Уз попуњен образац ПРИЈАВЕ на конкурс учесник Јавног конкурса је у обавези да достави и:**

- детаљан опис програма/пројекта у култури за чије финансирање или суфинансирање се подноси пријава ,

- фотокопија Решења о регистрацији код надлежног органа (Основно решење и измене),

- фотокопија Потврде о пореском идентификационом броју,

- званичан доказ о рачуну у банци,

- најмање једну биографију учесника у пројекту и

- изјаву о прихватању обавезе корисника, која је саставни део Пријаве.

**III** Образац Пријаве на Јавни конкурс може се преузети са сајта **www.novisad.rs.**

**IV** Пријаве на Јавни конкурс са пратећом документацијом подносе се лично на

**обрасцу пријаве** који је саставни део конкурсне документације, у затвореној

коверти у писарници Градске управе за опште послове , Трг слободе 1, Нови

Сад, или путем поште препорученом пошиљком, на наведену адресу, са

назнаком: **Градска управа за културу Града Новог Сада** - **Јавни конкурс за финансирање и суфинансирање програма и пројеката у култури Града Новог Сада, за другу половину 2015. године.**

**ПРИЈАВА** садржи податке о подносиоцу пријаве, области на коју се пројекат односи, статусу подносиоца пријаве, податке о пројекту и финансијске показатеље.

**V** Пријаве на Јавни конкурс подносе се у року од **8. дана** од дана објављивања конкурса у средствима јавног информисања, као и на интернет презентацији Града Новог Сада (**[www.novisad.rs](http://www.novisad.rs/)).**

Конкурсна документација се не враћа.

**VI** Поступак Јавног конкурса спроводи Комисија за спровођење поступка јавног конкурса за избор пројеката у култури, као и пројеката уметничких, односно стручних и научних истраживања у култури Града Новог Сада.

**VII** Неблаговремене и непотпуне пријаве на конкурс, пријаве које нису попуњене на прописаном обрасцу, пријаве упућене факсом или електронском поштом, као и пријаве оних учесника на конкурсу, који су у претходној години остварили право на финансирање, односно суфинансирање пројеката средствима из буџета Града, а нису поднели извештај о реализацији пројекта, Комисија неће разматрати. Такође, за **непотпуне ПРИЈАВЕ** ће се сматрати оне ПРИЈАВЕ, у којима трошкови пројекта **нису таксативно наведени**.

**VIII** **КРИТЕРИЈУМИ ЗА ДОДЕЛУ НОВЧАНИХ СРЕДСТАВА**

Градска управа за културу **НЕЋЕ** финансирати и суфинансирати: сталне трошкове (грејање, струја, телефон, провизије код банке, закуп простора, плате запослених, трошкове горива и путовања код Подносиоца пријаве), набавку опреме, угоститељске услуге. Трошкови репрезентације и трошкови смештаја учесника, као и путни трошкови, везани за пројекат, ће се суфинансирати у изузетним случајевима када је програм таквог карактера да укључује ове елементе, а које ће Комисија посебно разматрати и одобравати.

Носилац пројекта **НЕ МОЖЕ** средствима добијеним конкурсом да располаже на такав начин да ангажује неко друго правно лице, које би реализовало пројекат уместо правног лица учесника на конкурсу, да средства или део средстава утроши за набавку или одржавање опреме, текуће трошкове, измиривање обавеза према регулаторним телима, односно све што се не односи искључиво на пројекат.

**IX ПОСЕБНИ УСЛОВИ КОНКУРСА**

Подносилац пријаве може да учествује на Конкурсу са **највише 3 (три)** пројекта.

Пријава и приложена документација се подносе у **једном примерку.**